Den Vest-Sjællandske Avis, 1835-12-08
Til forskiellige Paragrapher, som f. Ex. til den 1ste og den 4de havde hverken Kommitteen eller noget andet Medlem af Forsamlingen noget at indvende, og de bleve derfor uden videre billigede af Forsamlingen; andre derimod discuteredes. Sluttelig havde Kommitteen giort det almindelige Andragende, at man hos Hs. Kongelige Majestæt maatte fra den holsteenske Stænderforsamling ansøge om en snarlig Udfærdigelse af en Formynder Forordning, men at man tillige maatte udfærdige det anbefalende Skiøn til, at indtil denne udkom, maatte de hidtil i ethvert Distrikt bestaaende Anordninger vedblive uforandrede. Ogsaa dette Andragende antog Forsamlingen. Efterat Afstemningen var endt, og paa Præsidentens Forslag og med Forsamlingens Beslutning blev Udarbeidelsen af det Skiøn, der skal aflægges, overdraget Kommitteen. Med Angivelsen af Dagsordenen for det følgende Møde, sluttedes dette. Trettende Møde den 6te Novbr. Det forkyndtes at der vare indløbne: 1 Kommitteens Beretning over Loven, angaaende Godtgiørelsen for aftraadte Eiendomme til Veianlæg; 2) En Afhandling fra Kommitteen af Kieler=Handelstand, med bemærkninger over Toldtariffen - hvilken blev henviist til Kommitteens Bedømmelse over Toldloven; 3) En Petition fra Laugene i Kiel, angaaende Arbeiderne for det derværende Militaire. Dette Alt var efter Præsidiets Meldelse udlagt og skulde siden efter sættes paa Dags-Ordenen. Den Tilforordnede Hr. Kammerjunker v. Neergaard motiverede nu sin Proposition af følgende Jndhold: Den holsteenske Stænderforsamling beslutter i Overeensstemmelse med 6te Paragraph af Forordn. fra 28de Mai 1832 Udnævnelsen af en Kommittee af 9 Medlemmer til Udarbeidelsen af et Forslag om Kommune=Anliggendernes Ordning i Hertugdømmet Holsteen. Flere Medlem mer understøttede dette Andragende, af andre derimod blev det bestridt. Jmidlertid blev en Kommittee herover udnævnt, bestaaende af Proponenten, Grev von Baudissin og Etatsraad Falck. Efter Dagsordenen kom nu den formelige Beraadslagning for, over det Forsamlingen forelagte Spørgsmaal over et Lovudkast i Henseende til Tilladelsen af ulaugsmæssige Haandværkere ved Skibsbyggeriet Præsidiet opstillede først Kommitteens Forslag til Spørgsmaal: At der var ingen Anledning til en Foranstaltning, som den foreslaaede. Ved Afstemningen med Kugler vare 25 St. for og 21 mod Kommitteens Forslag, altsaa en Majoritet for denne af 4 Stemmer. Det Spørgsmaal, om de forskiellige af Kommitteen i dens Beretning i Forbigaaende berørte Punkter skulde nævnes i Forsamlingens Formening, benægtedes, og Udarbeidelsen af det endelige Skiøn blev overdraget Kommitteen. Nu fulgte Motiveringen af den Tilforordnede Hr. v. HalemProposition: At bede Hs. Majestæt om den Foranstaltning, at de endelige Grunde maatte tilføies alle Domme. Flere Stemmer yttrede sig herimod, og paa det fremsatte Spørgsmaal om en Kommittee skulde udnævnes over dette Forslag, erklærede Forsamlingens Fleerhed sig derimod og Forslagetabler afviist. Derpaa fulgte den samme Tilforordnedes Proposition om Udstedelsen af en Bestemmelse, af de Embedsmænds Beretningerst der ere af Jndflydelse paa Øvrighedernes Resolutioner, maatte, efter Ansøgning, meddeles vedkommende Parter. Et Par Medlemmer understøttede dette Andragende, men flere Medlemmer stemmede af forskiellige Grunde derimod. Før Afstemmingen herover havde fler Medlemmer bortfjernet sig; af de tilstedeværende stemmede 21 imod og 20 for Andragendet, hvilket saaledes blev afviist. Med Bestemmelsen for næste Sal. Møde og Fastsættelse af Dagsordenen sluttedes dette Møde.